Digam de passa que Piotr Petrovitch, en installar-se ena casa de Lebeziatnikov, mès que mès enes prumèrs dies, acceptaue de boni talents es compliments, vertadèraments estranhs, deth sòn patron, o, aumens, non protestaue quan Andrés Simonovitch lo consideraue dispausat a favorir er establiment d’ua commune en carrèr des Bourgeois, o a consentir que Dunetchka auesse un aimant ath mes de maridar-se damb era o a compremeter-se a non batiar as sòns hilhs.